wickkiey/tamil-wikipedia-chunked huggingface dataset:
# ஜெசி மெக்கார்ட்னி

**ஜெசி மெக்கார்ட்னி** (*Jesse McCartney*) (பிறப்பு ஏப்ரல் 9, 1987) ஓர் அமெரிக்க நடிகரும், பாடகரும் ஆவார். 1990களின் பிற்பகுதியில் ஒளிபரப்பப்பட்ட பகல்நேர நாடகமான *ஆல் மை சில்ட்ரன்* என்ற நிகழ்ச்சியில் ஜே. ஆர். சாண்ட்லராக நடித்து புகழ் பெற்றார். 2000ம் ஆண்டுகளின் துவக்கத்தில் *பாய் பேண்ட் டிரீம் ஸ்ட்ரீட்* இசைக்குழுவின் ஒரு அங்கமாக இருந்த இவர் தனியாக நடிக்கும் வாய்ப்புகளைப் பெற்றார். தொலைக்காட்சித் தொடரான *சம்மர்லேண்டு* மற்றும் ஏபிசி குடும்பத் தொடரான *கிரீக்* நாடகத்திலும் நடித்தார். மெக்கார்ட்னி பின்னணி குரல் அளிப்பவராகவும் இருந்தார். *ஆல்வின் அன்ட் சிப்மங்க்ஸ்* திரைப்படத் தொடரில் தியோடர், *ஹார்டன் ஹியர்ஸ் எ ஹூ!* நாடகத்தில் ஜோஜோ மெக்டாட், *டிங்கர் பெல்* தொடரில் டெரன்ஸ், யங் ஜஸ்டிஸ் தொடரில் டிக் கிரேசன் போன்ற கதாபாத்திரங்களுக்கு குரல் கொடுத்தார். மேலும், *கிங்டம் ஹார்ட்ஸ்* என்ற வீடியோ கேம் தொடரில் ரோக்சாஸ் மற்றும் வென்டஸ் ஆகிய பாத்திரங்களுக்கு குரல் கொடுத்தார்.  
மெக்கார்ட்னியின் இசை வாழ்க்கை 2004 ஆம் ஆண்டு *பியூட்டிஃபுல் சோல்* என்ற முதல் இசைத் தொகுப்புடன் தொடங்கியது. இவரது *டிபார்ச்சர்* என்ற மூன்றாவது இசைத் தொகுப்பில் இடம்பெற்ற *லீவின்* என்ற தனிப்பாடல், பில்போர்டு ஹாட் 100 இல் முதல் 10 இடங்களைப் பிடித்தது. மேலும் இது இவரது சிறந்த விற்பனையான பாடலாகும். இவரது *நியூ ஸ்டேஜ்* என்ற இசைத் தொகுப்பு 2021 இல் வெளியிடப்பட்டது. மெக்கார்ட்னி, *பிளீடிங் லவ்* என்ற பாடலை இணைந்து எழுதியதற்காகவும் அறியப்படுகிறார். இது 2007 ஆம் ஆண்டில் பிரித்தானியப் பாடகி லியோனா லூயிஸுக்கு உலகளாவிய வெற்றியைப் பெற்றுத் தந்தது.
# ஜெசி மெக்கார்ட்னி

## இளமை வாழ்க்கை

மெக்கார்ட்னி நியூயார்க்கின் வெஸ்ட்செஸ்டரில் உள்ள ஆர்ட்ஸ்லியில் ஜிஞ்சர் மற்றும் ஸ்காட் மெக்கார்ட்னியின் மகனாகப் பிறந்தார். தனது ஏழு வயதில் உள்ளூர் சமூக இசை நிகழ்ச்சிகளில் பங்கேற்கத் தொடங்கினார். அப்போது *ஆலிவர்!* என்ற இசை நிகழ்ச்சியினை நிகழ்த்தினார். 1998 ஆம் ஆண்டில், சுகர் பீட்ஸ் இசைக்குழுவுடன் சேர்ந்து பாடினார். பத்து வயதில் *பில் ஆஃப் தி ஃபியூச்சர்* தொடரின் ரிக்கி உல்மனுடன் சேர்ந்து *தி கிங் அண்ட் ஐ* என்ற இசை நாடகத்தை நடத்த தேசிய சுற்றுப்பயணம் செய்தார். சுகர் பீட்ஸ் இசைக்குழுவின் 1998, 1999 மற்றும் 2000 ஆம் ஆண்டு வெளியீடுகளில் இவரது பாடல்களைக் கேட்கலாம்.
# ஜெசி மெக்கார்ட்னி

## இளமை வாழ்க்கை

### தொண்டுப் பணிகள்

2005 ஆம் ஆண்டில், 2004 இந்தியப் பெருங்கடல் நிலநடுக்கம் மற்றும் 2005 கத்ரீனா சூறாவளியால் பாதிக்கப்பட்டவர்களுக்கு உதவுவதற்காக “அனைவரும் ஒன்று கூடுவோம்” என்ற பெயரிலான அறக்கட்டளை வாயிலாக நடந்த நிகழ்ச்சியில் கலந்துகொண்டார். இந்தப் பாடலை ஷரோன் ஸ்டோன், டாமன் ஷார்ப், மார்க் ஃபீஸ்ட் மற்றும் டெனிஸ் ரிச் ஆகியோர் எழுதி நவம்பர் 21, 2005 அன்று வெளியிடப்பட்டது.  
2005ம் ஆண்டில், அமெரிக்கா முழுவதும் உள்ள பொதுப்பள்ளிகளில் பயிலும் வசதியற்ற மாணவர்களுக்கு இசைக் கருவிகள் மற்றும் வழிகாட்டுதல்களை வழங்கும் *லிட்டில் கிட்ஸ் ராக்* என்ற ஒரு இலாப நோக்கற்ற அமைப்பின் அதிகாரப்பூர்வ ஆதரவாளராக ஒப்பந்தத்தில் மெக்கார்ட்னி கையெழுத்திட்டார். மேலும், அதன் கௌரவ இயக்குநர்கள் குழுவிலும் இடம் பெற்றுள்ளார்.  
"போதை இல்லாத அமெரிக்காவின் குழந்தைகள்" என்ற பிரச்சாரத்துக்காக வானொலி நிகழ்ச்சிகள் வழங்கினார், புனித ஜூட் குழந்தைகள் ஆராய்ச்சி மருத்துவமனையின் செய்தித் தொடர்பாளராக உள்ளார், அத்துடன் தனது தாயாரின் தோழியால் துவக்கப்பட்ட ஸ்பேஸ் என்ற அறக்கட்டளையிலும் அங்கம் வகிக்கிறார். சிட்டி ஆஃப் ஹோப் புற்றுநோய் மையத்தின் நலனுக்காக, 2005ம் ஆண்டில் ஹோப் ராக்ஸ் இசை நிகழ்ச்சியை நடத்தினார். செயிண்ட் ஜூட் குழந்தைகள் ஆராய்ச்சி மருத்துவமனையின் செய்தித் தொடர்பாளராக உள்ளார். ஹோப் நகர புற்றுநோய் மையத்திற்கு பயனளிக்கும் வகையில் 2005 ஆம் ஆண்டு ஹோப் ராக்ஸ் இசை நிகழ்ச்சியில் மெக்கார்ட்னி ஒரு நிகழ்ச்சியை நடத்தினார். அக்டோபர் 25, 2009 அன்று நடந்த ஹோப் இசை நிகழ்ச்சியில் டிஸ்னி நட்சத்திரங்களான மைலே சைரஸ் மற்றும் டெமி லோவாடோ ஆகியோருடன் இணைந்து *கான்செர்ட் ஃபார் ஹோப்* என்ற நிகழ்ச்சியில் கலந்து கொண்டார்.
# ஜெசி மெக்கார்ட்னி

## சொந்த வாழ்க்கை

செப்டம்பர் 2019 இல், மெக்கார்ட்னி தனது ஏழு வருட காதலி கேட்டி பீட்டர்சனுடன் நிச்சயதார்த்தம் செய்து கொண்டார். இவர்கள் அக்டோபர் 23, 2021 அன்று திருமணம் செய்து கொண்டனர். பிப்ரவரி 14, 2025 அன்று, இவர்களுக்கு ஒரு குழந்தை பிறந்தது.
# ஜெசி மெக்கார்ட்னி

## இசைப் பதிவாக்கங்கள்

; ஸ்டுடியோ ஆல்பங்கள்  
- 2004: *பியூட்டிபுல் சோல்*
- 2006: *ரைட் வேர் யூ வான்ட் மீ*
- 2008: *டிபார்ச்சர்*  
; டிவிடிக்கள்  
- 2005: *அப் க்ளோஸ்*
- 2005: *Live: The Beautiful Soul Tour*  
; லைவ் ஆல்பங்கள்  
- 2005: *Live: The Beautiful Soul Tour*
- 2009: *ஜெஸ்ஸி மெக்கார்ட்னி - ஹவுஸ் ஆஃப் புளூஸ், சன்செட் ஸ்ட்ரிப் பகுதியில் நேரடி நிகழ்ச்சி*  
;மற்ற ஆல்பங்கள்  
- 2003: *ஜேமேக்*
- 2005: *ஆஃப் தி ரெக்கார்ட்*  
; இசை நிகழ்ச்சிகளுக்கான சுற்றுப் பயணம்  
- 2004/2005: *பியூட்டிபுல் சோல் சுற்றுப் பயணம்*
- 2006/2007: *ரைட் வேர் யூ வான்ட் மீ சுற்றுப் பயணம்*
- 2008: *டிபார்ச்சர் மினி-சுற்றுப் பயணம்*
- 2008: *ஜெஸ்ஸி &amp; ஜோர்டின் நேரடி சுற்றுப் பயணம்*
- 2009: *ஹெட்லைனிங் சுற்றுப் பயணம்*
- 2009: *New Kids on the Block: Live*
# ஜெசி மெக்கார்ட்னி

## திரைப்படங்கள்

| திரைப்படம் |  |  |  |
| --- | --- | --- | --- |
| 2001 | *தி பைரேட்ஸ் ஆஃப் சென்ட்ரல் பார்க்* | சைமன் பேஸ்கின் |  |
| 2005
பீட்ஸா | ஜஸ்டின் பிரிட்ஜஸ் |  |  |
| 2007 | *ஆல்வின் அண்டு தி சிப்மங்க்ஸ்* | தியோடர் | பின்னணி குரல் கதாபாத்திரம் |
| 2008 | ஹார்டன் ஹியர்ஸ் எ ஹூ! | ஜோஜோ | பின்னணி குரல் கதாபாத்திரம் |
| *அன்ஸ்டேபிள் ஃபேபிள்ஸ்: 3 பிக்ஸ் அண்டு ய பேபி* | லக்கி | பின்னணி குரல் கதாபாத்திரம் |  |
| *கீத்* | கீத்
முக்கியக் கதாபாத்திரம். |  |  |
| *டிங்கர் பெல்* | டெரென்ஸ் | பின்னணி குரல் கதாபாத்திரம் |  |
| 2007 | *டிங்கர் பெல் அண்டு தி லாஸ்ட் ட்ரெஷர்* | பின்னணி குரல் கதாபாத்திரம் |  |
| *Alvin and the Chipmunks: The Squeakquel* | தியோடர் | பின்னணி குரல் கதாபாத்திரம் |  |
| 2010 | *பிவேர் தி கோஞ்சோ* | ரிலோ | முக்கியக் கதாபாத்திரம், *போஸ்ட்-புரொடக்ஷன்* |
| 1998-2001 | *ஆல் மை சில்ரன்* | ஜேஆர் கேண்ட்லர்
எட்டு அத்தியாயங்கள்
இளைய நடிகராக பகல்பொழுது தொடரில் சிறப்பாக நடித்தமைக்காக, இளைய கலைஞருக்கான விருது
இளைய துணை நடிகராக பகல்பொழுது தொடரில் சிறப்பாக நடித்தமைக்காக, இளைய கலைஞருக்கான விருது
பரிந்துரை — சிறந்த குழந்தை நட்சத்திரத்துக்கான சோப் ஓபரா டைஜஸ்ட் விருது
பரிந்துரை — இளைய நடிகராக தொடர் நாடகத்தில் நடித்தமைக்காக, இளைய கலைஞருக்கான எம்மி விருது (2001, 2002)
பரிந்துரை — இளைய நடிகராக சோப் ஓபராவில் சிறப்பாக நடித்தமைக்காக இளைய கலைஞருக்கான விருது |  |
| 2000 | *லா &amp; ஆர்டர்* | டேன்னி டிரிஸ்கால் | "தின் ஐஸ்" |
| 2002 | *தி ஸ்ட்ரேஞ்ச் லெகசி ஆஃப் கேமரூன் க்ரூஸ்* | கேமரூன் க்ருஸ் |  |
| 2004 | *வாட் ஐ லைக் அபவுட் யூ* | அவராகவே | "தி நாட் சோ சிம்பிள் லைஃப்" |
| 2004-2005 | *சம்மர்லேண்ட்* | பிராடின் வெஸ்டர்லி | இருபத்தி ஆறு அத்தியாயங்கள், முக்கியக் கதாபாத்திரம்
பரிந்துரை — விருப்பமான தொலைக்காட்சி நடிகருக்கான சாய்ஸ் டிவி விருது: நாடகம் |
| 2005
தி சூட் லைப் ஆஃப் ஜேக் & கோடி | அவராகவே | "ராக் ஸ்டார் இன் தி ஹவுஸ்" |  |
| 2005 | *பங்க்டு* | அவராகவே | *பங்க்டு சீசன் 5 அத்தியாயம் 3* |
| 2007
ஹன்னா மோண்டனா | அவராகவே | "வென் யூ விஷ் யூ வேர் தி ஸ்டார்" |  |
| 2009
கிரீக் | ஆண்டி | ஐந்து அத்தியாயங்கள், தொடர் கதாபாத்திரம் |  |
| 2006 | *கிங்டம் ஹார்ட்ஸ் II* | ரோக்சாஸ் |  |
| 2009 | *கிங்டம் ஹார்ட்ஸ் 358/2 நாட்கள்* | ரோக்சாஸ்
முக்கியக் கதாபாத்திரம். |  |
| 2010 | *Kingdom Hearts: Birth by Sleep* | வென்டஸ்
முக்கியக் கதாபாத்திரம். | } |
# ஜெசி மெக்கார்ட்னி

## விருதுகள் மற்றும் பரிந்துரைகள்

- 1998: **பரிந்துரை** : சிறந்த குழந்தைகள் ஆல்பத்துக்கான கிராம்மி விருது (சுகர் பீட்ஸின் ஒரு பகுதியாக *ஹவ் ஸ்வீட் இட் இஸ்* ஆல்பத்துக்காக)
- 2001: **பரிந்துரை** : சோப் ஓபரா டைஜஸ்ட் விருது - சிறந்த குழந்தை நட்சத்திரம்
- 2001: **பரிந்துரை** : பகல்பொழுது எம்மி - தொடர்நாடகத்தில் சிறந்த இளைய இயக்குநர்
- 2002: **வெற்றி** : இளைய கலைஞர் விருது - பகல்பொழுது தொலைக்காட்சி தொடரில் சிறந்த நடிப்பு - இளைய நடிகர்
- 2002: **பரிந்துரை** : Daytime Emmy - Outstanding Younger Actor in a Drama Series
- 2005: **வெற்றி** : டீன் சாய்ஸ் விருதுகள் - சாய்ஸ் ஆண் நடிகர்
- 005: **வெற்றி** : டீன் சாய்ஸ் விருதுகள் - சாய்ஸ் பிரேக்-அவுட் நடிகர்-ஆண்
- 2005: **வெற்றி** : டீன் சாய்ஸ் விருதுகள் - சாய்ஸ் கிராஸோவர் கலைஞர்
- 2005: **பரிந்துரை** : MTV வீடியோ மியூசிக் விருதுகள் - "பியூட்டிபுல் சோல்" ஆல்பத்துக்காக சிறந்த பாப் வீடியோ விருது
- 2005: **வெற்றி** : ரேடியோ டிஸ்னி மியூசிக் விருதுகள் - தொடச்சியாக கேட்கத்தூண்டும் சிறந்த பாடல்
- 2005: **பரிந்துரை** : அமெரிக்க இசை விருதுகள் - சிறந்த புதுமுக கலைஞர்
- 2005: **வெற்றி** : ரேடியோ டிஸ்னி மியூசிக் விருதுகள் - சிறந்த கரோகே பாடல்
- 2005: **வெற்றி** : ரேடியோ டிஸ்னி மியூசிக் விருதுகள் - சிறந்த ஆண் பாடகர்
- 2006: **வெற்றி** : கிட்ஸ் சாய்ஸ் அவார்ட்ஸ் விருது - பிடித்த ஆண் பாடகர்
- 2006: **வெற்றி** : டிஆர்எல் விருதுகள் இத்தாலி - சிறந்த "கண்ணீர்" விருது
- 2007: **பரிந்துரை** : கிட்ஸ் சாய்ஸ் அவார்ட்ஸ் விருது இத்தாலி - சிறந்த சர்வதேச கலைஞர்
- 2007: **பரிந்துரை** : டிஆர்எல் விருதுகள் இத்தாலி - சிறந்த ஆண் பாடகர்
- 2007: **பரிந்துரை** : டிஆர்எல் விருதுகள் இத்தாலி - "ஜஸ்ட் சோ யூ நோ" ஆல்பத்துக்காக சிறந்த வீடியோ விருது
- 2007: **பரிந்துரை** : கிட்ஸ் சாய்ஸ் அவார்ட்ஸ் விருது - பிடித்தமான ஆண் பாடகர்
- 2007: **வெற்றி** : ரேடியோ டிஸ்னி மியூசிக் விருதுகள் - சிறந்த ஆண் பாடகர்
- 2008: **பரிந்துரை** : டிஆர்எல் விருதுகள் இத்தாலி - ஆண்டின் சிறந்த ஆண்
- 2008: **பரிந்துரை** : டீன் சாய்ஸ் விருதுகள் - சாய்ஸ் ஆண் கலைஞர்
- 2008: **பரிந்துரை** : டீன் சாய்ஸ் விருதுகள் - சாய்ஸ் அதிக ரசிகர்களைக் கொண்டவர்
- 2008: **பரிந்துரை** : டீன் சாய்ஸ் விருதுகள் - சாய்ஸ் சம்மர் பாடல் (லீவிங்)
- 2009: **வெற்றி** : டீன் சாய்ஸ் விருதுகள் - சிறந்த ஆண் பாடகர்
- 2009: **பரிந்துரை** : டீன் சாய்ஸ் விருதுகள் - சாய்ஸ் காதல் பாடல் (ஹவ் டூ யூ ஸ்லீப்?)
# தி புஸ்ஸிகேட் டால்ஸ்

**தி புசிகேட் டால்ஸ்** (சுருக்கமாக **பி.சி.டி** ) ஓர் அமெரிக்க பாப் இசை மகளிர் குழு மற்றும் நடன சேர்ந்திசைக் குழுவாகும். இது 1995 ஆம் ஆண்டில் கலிபோர்னியாவின் லாஸ் ஏஞ்சல்ஸ் நகரில் கிண்டல் செய்யும் பாடகர் குழுவாக நடன அமைப்பாளர் ராபின் ஆண்டின் அவர்களால் நிறுவப்பட்டது. தேசிய அளவில் கவனம் பெற்றதன் விளைவாக, 2003 ஆம் ஆண்டில் இண்டெர்ஸ்கோப் ரிகார்ட்ஸ் நிறுவனத்துடன் பாடல் பதிவு ஒப்பந்தத்தை பேரம் பேசினார், அதன் மூலம் இந்தக் குழு இசை வர்த்தகத்தில் ஈடுபடும் உரிமை கொண்டதாக மாறியது. நிகோலே ஷ்ரெஸ்சிங்கர் மற்றும் மெலடி தார்ட்டன் ஆகியோரை அறிமுகப்படுத்தி குழுவின் குரல் வளத்தை வலுப்படுத்தினார். அதன் பின்னர் குழுவானது ஆண்டின், இண்டெர்ஸ்கோப் மற்றும் பல்வேறு பங்காளிகளின் நேரடியான கண்காணிப்பில் மேற்பார்வையிலான ஒரு உலகளாவிய பிரபலத்தையும் வணிக முத்திரையையும் உருவாக்கியது. அவர்கள் நிகழ் தொலைக்காட்சித் தொடர்களிலும், ஓர் லாஸ் வேகாஸ் நிகழ்வையும் விற்பனைப் பொருட்களில் பெயரிடுதல் உட்பட பிறவற்றிலும் நடவடிக்கைகளை விரிவுபடுத்தினர்.  
2005 ஆம் ஆண்டில் ஒரு இசைக் குழுவாக வெற்றியானது அவர்களின் *பி.சி.டி* என்ற முதல் இசைத் தொகுப்பின் மூலம் அடையப்பெற்றது, அமெரிக்காவில் சிறந்தவற்றில் ஐந்தாவதாக அது இடம்பெற்றது. அதில் "டோண்ட் சா", "பட்டன்ஸ்" மற்றும் "ஸிடிக்விடு" ஆகிய மூன்று வெற்றிகரமான பாடல்கள் இடம்பெற்றன. இவற்றில் பின்னது குழுவுக்கு கிராமி விருதிற்கான பரிந்துரையைப் பெற்றுத்தந்தது. 2008 ஆம் ஆண்டு மார்ச்சில் கார்மிட் பாசர்ரின் விலகலுக்குப் பின்னர், குழுவானது ஐவர் குழுவானது. மேலும் அவ்வாண்டின் செப்டம்பரில் அவர்களின் இரண்டாவது இசைத் தொகுப்பை வெளியிட்டனர். *டால் டாமினெஷன்* என்ற அந்த ஆல்பத்தில் "வென் ஐ க்ரோ அப்", "வாட்சா திங்க் அபௌட் தட்", "ஐ ஹேட் திஸ் பார்ட்", "ஜெய் ஹோ!(யூ ஆர் மை டெஸ்டினி)", "பாட்டில் பாப்" மற்றும் "ஹஷ் ஹஷ்; ஹஷ் ஹஷ்" உள்ளிட்ட ஒற்றைப் பாடல்கள் இடம்பெற்றன.  
அவர்களது புகழுடைய வளர்ச்சிக் காலம் முழுதும், குழுவானது அதன் வெளிப்படையான செக்ஸி தோற்றத்திற்கும் வழக்கமான தெளிவான நடனங்களுக்கும், அத்தோடு முன்னணிப் பாடகரான ஷ்ரெஸ்சிங்கருக்கு அதிக முக்கியத்துவம் கொடுத்தது மற்றும் குழுவின் அனைத்து முதன்மை மற்றும் பின்னணிக் குரல் பாடல்களை அவரைக் கொண்டு பாடச் செய்யப்பட்டது ஆகியவற்றிற்காக விமர்சிக்கப்பட்டது. குழுவின் பிரிதல் பற்றிய எண்ணற்ற வதந்திகள் இருந்ததாலும், குழுவானது தற்போது ஒரு இடைவெளியை எடுத்துக் கொண்டிருக்கிறது. மேலும் அக்குழுவானது 2010 ஆம் ஆண்டில் அவர்களது மூன்றாவது ஒலிப்பதிவு இசைத் தொகுப்பு, ஒரு புத்தம் புதிய குழு வரிசை மற்றும் ஒரு சுற்றுப்பயணத்தோடு திரும்ப வரவுள்ளது.
# தி புஸ்ஸிகேட் டால்ஸ்

## நடன குழுவாக வாழ்க்கைப் பணி

### கிண்டல் நடனம்: 1995-2003

ஆன்டின் 1990 ஆம் ஆண்டின் போது கிறிஸ்டினா ஆப்பிள்கேட் மற்றும் கார்லா காமா ஆகியோருடன் நவீன கிண்டல் நடனக்குழுவைப் பற்றிய கருத்தை ஆராயத் துவங்கியது. 1995 ஆம் ஆண்டில் நடனக் குழுவின் முதல் நிகழ்ச்சி நடந்தது. இந்தக் காலகட்டத்தில் அதன் உருவாகி வரும் வரிசையில் 1995 ஆம் ஆண்டில் துவக்கத்திலிருந்து பல உறுப்பினர்களைக் கண்டது. அவர்கள் எண்ணற்ற கௌரவக் குரல் பாடகர்களுடன், 1950கள் மற்றும் 1960களின் பிரபல இசைத் தரநிலைகளின் திரட்டுகளுடனும், அதேபோன்று உள்ளாடைகளுடனோ அல்லது பழம் பாணியிலான மாடல் அழகிகளின் ஆடைகளுடன் நிகழ்ச்சிகளை நிகழ்த்தினர். அவர்கள் 1995 ஆம் ஆண்டிலிருந்து 2001 ஆம் ஆண்டு வரை தங்கியிருந்த லாஸ் ஏஞ்சல்ஸின் இரவு விடுதியான வைப்பர் ரூம் கிளப்பில் தர்ஸ்டே நைட் ரெசிடென்சியைப் பெற்றனர்.  
குழுவானது 1999 ஆம் ஆண்டு ஜூனில் பரவலான பத்திரிகை விளம்பரத்தைப் பெற்றது. அப்போது *ப்ளேபாய்* பத்திரிகையில் புஸ்ஸிகேட் டால்ஸ் குழுவின் ஏழு தற்கால உறுப்பினர்களின் (கேஸி காம்பெல், கிவா டாவ்சன், அண்டோனீட்டா மாக்ரி, எரிகா ப்ரெக்லெஸ், காடி பெர்கோல்ட், எரிகா கூடீஸ் மற்றும் லிண்ட்ஸ்லே ஆலன்) அரைநிர்வாணப் படம் வெளியானது. மூன்றாண்டுகள் கழித்து டால்ஸ் தி ராக்ஸிக்கு குடி பெயர்ந்தனர். குழுவானது சர்வதேச அளவில் பிரபலமாகி பத்திரிகைகளில் தோன்றியது, MTV மற்றும் VH1 தொலைக்காட்சி சிறப்பு நிகழ்ச்சிகள், விளம்பரப் பிரச்சாரங்கள் மற்றும் திரைப்படங்களில் இடம்பெற்றது. புஸ்ஸிகேட் டால்ஸ்ஸின் சில உறுப்பினர்கள் 2003 ஆம் ஆண்டில் வெளிவந்த *சார்லிஸ் ஏஞ்சல்ஸ்: புல் த்ரோட்டில்* (Charlie's Angels: Full Throttle) திரைப்படத்தில் "தி பிங்க் பாந்தர் தீம்" பாடலுக்கு நடனமாடினர். அவர்கள் பிங்கின் "டிரபுள்" இசை வீடியோவிலும் தோன்றினர்.
கிறிஸ்டினா ஆப்பிள்கேட், கிறிஸ்டினா அகிலேரா மற்றும் கார்மென் இலக்டிரா (அவர்களின் பல நிகழ்ச்சிகளில் குழுவின் முன்னணி பாடகராக இருந்தார்) ஆகியோருடன் குழு *மாக்ஸிம்* இதழின் 2002 படப்பிடிப்பில் தோன்றியது, அவர்கள் மீதான பொது மக்களின் ஆர்வத்தை அதிகரிக்கச் செய்தது.  
அவர்களின் பிரபலத்தைத் தொடர்ந்து, இசைத் தயாரிப்பாளர்கள் ஜிம்மி லோவைன் மற்றும் ரோன் ஃபேர் குழுவுடன் ஈடுபட்டு அவர்கள் ஓர் வர்த்தக நிறுவனமாக மாறுவதற்கு உதவினர். முன்னாள் நடனக் குழு ஓர் பிரபல இசைப் பதிவு குழுவாக உருவாயினர் மற்றும் லோவைன்னின் வர்த்தகப் பெயருடைய இண்டர்ஸ்கோப் ரிகார்ட்ஸ்சின் ஊழியர்களாகவும் ஆயினர். குழுவில் மறு-வார்ப்படத்திற்குப் பிறகு நிலைத்திருந்த குழு உறுப்பினர்கள் ஆண்டின், கார்மிட் பாசர், சியா பேட்டன், கேஸி கேம்ப்பல், ஆஷ்லி ராபர்ட்ஸ், ஜெசிக்கா சட்டா மற்றும் கிம்பர்லி வியாட் (உருவாக்கல், நிர்வாகம் மற்றும் மேலாண்மை பங்குகள்) மட்டுமே. 2003 ஆம் ஆண்டின் பிற்பகுதியில், ஷ்ரெஸிங்கர், காயா ஜோன்ஸ் மற்றும் மெலடி தார்ண்டன் குரல் தேர்வுப் பதிவின் மூலம் குரல் பாடகர்களாக தோன்றியதன் மூலம் ஓர் இசைக் குழுவாக மாற்றத்தை முழுமையடையச் செய்தனர்.  
எலக்டிரா, குழுவின் பிரபல இசைக் குழுவாக பரிணமித்தலில் அவரது ஈடுபாடு குறைவாக இருந்ததைப் பற்றி கேட்ட போது, கூறினார்:
# தி புஸ்ஸிகேட் டால்ஸ்

## நடன குழுவாக வாழ்க்கைப் பணி

### லவுஞ்ச் நடிப்பு: 2005 ஆம் ஆண்டு முதல் தற்போதுவரை

புஸ்ஸி கேட்டின் வர்த்தக ஒலிப்பதிவு செயல்முறைக்கு இணையாக, 2005 ஆம் ஆண்டு ஏப்ரலில், ஒரு ரெசிடெண்ட் லைவ் நிகழ்ச்சியானது லாஸ் வேகாஸ் ஸ்ட்ரிப்பின் சீஸர்ஸ் அரண்மனை அருகில் ப்யூர் நைட் கிளப்பின் அண்மையில் "புஸ்ஸிகேட் டால்ஸ் லவுஞ்ச்சில்" துவங்கியது. இந்த நிகழ்ச்சியில் 1995 ஆம் ஆண்டில் லாஸ் ஏஞ்சல்ஸில் துவங்கிய கிண்டல்-பாணி நிகழ்ச்சியில் "பங்குபெற்ற உறுப்பினர்கள்" இடம்பெற்றனர்.  
குறைந்தது எல்.ஏ நடனக் குழுவின் முன்னாள் உறுப்பினர் ஒருவர், ராச்செல் ஸ்டெர்லிங், லாஸ் ஏஞ்சல்ஸ் காட்சிக்கு சென்றார். இந்த நடிப்புக் குழுவில் குரலிசைக் கலைஞர் ஜாமி பிரஸ்டென், ஹேய்லே ஸெல்நிக்கர், அமண்டா நோவாக், கோல்பி அம்ண்டா மற்றும் அலிசியா, முன்னாள் டால்கள் மெரிடெத், ஜெசிகா லீ, ராச்செல் ஸ்டெர்லிங், லாரா டைனே, சிண்டி, ஜெனிப்பர் அப்ரோண்டி ஆகியோர் இடம்பெற்றிருந்தனர்.  
2007 ஆம் ஆண்டு பிப்ரவரியில், சீஸர்ஸ் பேலஸ் ஹோட்டல், புஸ்ஸி கேட் டால்ஸ் லவுஞ்ச்சிற்கு சற்று எதிரில் புஸ்ஸி கேட் டால்ஸ் காஸினோவைத் திறந்தது. அது "டால்ஸ்-பாணி அரங்கத்தையும், விளையாட்டு அரங்கப் பணியாளர்கள், உபசரிக்கும் பெண்கள் மற்றும் நடனக்காரர்கள் ஆகியோருக்கு அதே பாணியிலான உடையையும் கொண்டிருந்தது. டால்ஸ் 2008 ஆம் ஆண்டு நவம்பரில் லாஸ் ஏஞ்சல்ஸுக்கும் "புஸ்ஸிகேட் டால்ஸ் லவுஞ்ச்" என்று அழைக்கப்பட்ட வழக்கமான வெள்ளி மற்றும் சனி இரவுகள் நிகழ்ச்சிகளுக்காக வைப்பர் ரூமுக்கும் திரும்பினர்.
# தி புஸ்ஸிகேட் டால்ஸ்

## ஒலிப்பதிவு வாழ்க்கைப்பணி

### 2003-2005: அமைப்பாக்கம்

2003 ஆம் ஆண்டில், *பாப்ஸ்டாரின்* வெற்றியாளர்களான ஈடன்'ஸ் கிரஷ்ஷின் முன்னாள் உறுப்பினரான ஷ்ரெஸ்சிங்கர், ஒலிப்பதிவு குழுவின் முன்னணிப் பாடகராக ஆனார். அதே வருடத்தில், குரலிசைக் கலைஞர் தார்ண்டன் மற்றும் ஜோன்ஸ் ஆகியோரும் பாடல் குழுவின் குரல் வலுவைக் கூட்ட பணியமர்த்தப்பட்டனர். இசைக் குழுவின் முதல் வரிசை ஷ்ரெஸ்சிங்கர், தார்ண்டன், ஜோன்ஸ், ஆண்டின், பாசர், பாட்டென், காம்ப்பெல், வ்யாட், ராபர்ட்ஸ் மற்றும் சட்டா ஆகியோரைக் கொண்டிருந்தது. 2004 ஆம் ஆண்டில் இந்தக் குழு *ஷார்க் டேல்* மற்றும் *ஷால் வி டான்ஸ்?* ஆகிய திரப்படங்களுக்காக இரண்டு சவுண்ட் ட்ராக்கில் தோன்றியது. புதிதாக உருவாக்கப்பட்ட ஒலிப்பதிவு குழுவின் முதல் ஒற்றைப் பாடல் *ஷால் வி டான்ஸ்* ? ஆகும், அது "ஸ்வே" படத்தின் தாக்கத்தால் உருவான இசை வீடியோவைக் கொண்டிருந்தது.  
2004 ஆம் ஆண்டில் குழு அறிமுகமாவதற்கு சற்று காலத்திற்கு முன், பேட்டன் மற்றும் காம்ப்பெல் ஆகியோர் அவர்களின் தனித்த நடன வாழ்க்கைப் பணியை மேற்கொள்ள குழுவை விட்டு விலகினர். பின்னர் 2005 ஆம் ஆண்டில், அவர்களது துவக்க இசைத் தொகுப்பை பதிவு செய்தப் பின்னர், ஜோன்ஸ் வடிவழகு மற்றும் ஒரு தனி இசை வாழ்க்கைப் பணியை மேற்கொள்ள குழுவை விட்டு விலகினார். ஆண்டின், குழுவிலேயே இண்டெர்ஸ்கோப்புடன் நிறுவனராக, மேலாளராக மற்றும் வர்த்தகக் கூட்டாளியாக நிலைத்திருந்தார். பாடல் ஒலிப்பதிவு குழு துவங்கப்படுகையில் இசை வரிசை ஷ்ரெஸ்சிங்கர், தார்ண்டன், பாசர், சட்டா, ராபர்ட்ஸ் மற்றும் வ்யாட் ஆகியோரைக் கொண்ட அறுவர் குழுவாக இருந்தது.
# தி புஸ்ஸிகேட் டால்ஸ்

## ஒலிப்பதிவு வாழ்க்கைப்பணி

### 2005-2008: முதல் ஆல்பம் *பி.சி.டி* மற்றும் வணிக ரீதியான வெற்றி

செப்டம்பர் 13, 2005 அன்று அவர்கள் தங்களது அறிமுக ஆல்பமான *பி.சி.டி*யை வெளியிட்டனர், அது பில்போர்ட் 200 இல் ஐந்தாம் இடத்தைப் பெற்றது. அந்தப் பாடலை முதலில் டோரி அலமேஸ் பாடினார், அதில் ராப் பாடகர் பஸ்டா ரைம்ஸ் இடம்பெற்றிருந்தார். "ஸ்டிக்விடு" என்ற பாலட், அமெரிக்காவின் இரண்டாவது முறையாக முதலிடத்தைப் பெற்றதுமாக விளங்கியது. அது பின்னர் இருவராலோ அல்லது குழுவாகவோ நிகழ்த்தப்பட்ட சிறந்த பாப் பாடலுக்கான கிராமி விருதிற்கு பரிந்துரைக்கப்பட்டது. "பீப்", பாடகர் வில்.ஐ.ஆம் தோன்றியது, குறைவான வெற்றியையே பெற்றது. ஆனால் சர்வதேச சந்தைகளில் முதலிடத்தை எட்டவில்லை. "பட்டன்ஸ்" (ராப் பாடகர் ஸ்னூப் டாக் இடம்பெற்றது) இங்கிலாந்தின் ஒற்றைப் பாடல்களின் பட்டியலில் மூன்றாம் இடத்தை வென்றது; , அயர்லாந்து, 2007 இன் போது, "ரைட் நவ்" இன் ஒரு வடிவத்தை பாடல் வரிகள் மாற்றியமைக்கப்பட்டிருப்பினும் NBA விற்காக தீம் பாடலாகப் பயன்படுத்தப்பட்டது.  
;வரிசை மாற்றம்  
2007 ஆம் ஆண்டில், ''புஸ்ஸிகேட் டால்ஸ் பிரசெண்ட்: த சியர்ச் பார் த நெக்ஸ்ட் டால்" (Pussycat Dolls Present: The Search For the Next Doll) ரியாலிட்டி நிகழ்ச்சித் தொடரை வென்ற பின்னர், அசியா நிடலனோ பெயரளவில் மட்டும் குழுவின் ஏழாவது உறுப்பினரானார். அவருக்கு அடுத்த இசைத் தொகுப்பிலும் சுற்றுப் பயணத்திலும் பாடும் வாய்ப்பு கொடுக்கப்பட்டது. அப்போது டால்ஸ் குழு, தொலைக்காட்சி நிகழ்ச்சியின் இறுதியில் நிடலனோ பாடிய பதிப்பாக "லேடி மர்மல்மேட்" பாடலைப் பதிவு செய்யும் என ஒரு வதந்தி பரவியது. இது குழுவினாலோ நிர்வாகத்தாலோ எப்போதும் உறுதி செய்யப்படவில்லை. குழுவின் இறுதி நிகழ்ச்சியில், நிடலனோ டால்ஸ் முதன் முறையாக அவர்களின் நம்பர் ஒன் ஹிட் பாடலான "டோண்ட் சா" பாடலைப் பாடினார். அவர் பின்னர் மீண்டும் டால்ஸ் குழுவில் CW அப்ஃப்ரண்ட்ஸ் பார்ட்டியில் பாடினார். குழுவில் அவர் இருமுறை பாடியதை மட்டும் வைத்தே குழுவில் அவரது இடம் கேள்விக்குள்ளாக்கப்பட்டது, மேலும் குழுவின் லைவ் எர்த் நிகழ்ச்சிகளின் போது அவர் இடம்பெறாதது இதனை வலுப்படுத்தியது.
# தி புஸ்ஸிகேட் டால்ஸ்

## தொலைக்காட்சித் தொடர்கள்

2006 ஆம் ஆண்டு ஏப்ரலில், *தி நியூயார்க் டைம்ஸ்* கூறியதாவது இண்டெர்ஸ்கோப் பிரதிநிதிகள் அவர்களின் சொந்த நிகழ் தொலைக்காட்சித் தொடரை தயாரிக்கும் பணியிலுள்ளனர், அது *சார்லி ஏஞ்சல்ஸ்* சின் இயக்குநரான மெக்ஜி மற்றும் *அமெரிக்காஸ் நெக்ஸ்ட் டாப் மாடல்* நிகழ்ச்சியின் தயாரிப்பாளர்களாலும் மேற்பார்வையிடப்படுகிறது என்பதாகும். நிகழ்ச்சி, *Pussycat Dolls Present: The Search For the Next Doll* எனும் பெயர்க் கொண்டதானது, ஒலிப்பதிவுக் குழுவிற்கான புதியதோர் உறுப்பினரைத் தேடும். புதிய உறுப்பினர் அடுத்த இசைத் தொகுப்பில் பாடுவார் மற்றும் குழுவுடன் சுற்றுப்பயணம் செய்வார். நிகழ்ச்சியானது The CW தொலைக்காட்சியில் முதன்மைக் காட்சியாக மார்ச் 6, 2007 அன்று காட்டப்பட்டது. ஏப்ரல் 1 அன்று அது ஆஸ்திரேலியாவிலும் இங்கிலாந்திலும் முதன்மைக் காட்சியாகக் காட்டப்பட்டது. பருவத்தின் இறுதி அறிவிக்கப்பட்டது நிகழ்ச்சியின் வெற்றியாளர் அசியா நிடோலனோவாக இருப்பார். அதற்குப் பதிலாக ஜூலையில் அசியா நிடோலனோ "ஓர் தனித்த வாழ்க்கைப்பணியை மேற்கொள்ள முடிவெடுத்து விட்டார்" என அறிவிக்கப்பட்டது.  
நிகழ்ச்சியின் இரண்டாம் பருவத்தின் ஒளிபரப்பு பிப்ரவரி 18, 2008 அன்று *Pussycat Dolls Present: Girlicious* எனத் தலைப்பிடப்பட்டுத் துவங்கியது. முன் தொடர்கள் போலல்லாது டால்ஸ்சில் சேருவதற்கு ஓர் புதிய உறுப்பினரைத் தேட முயற்சித்தது, இரண்டாம் தொடர் பெண்களுக்கு குரல் பரிசோதனையை கிர்லிசியோஸ் எனும் புதிய மூன்று உறுப்பினர் அனைத்து மகளிர் குழுவின் பகுதியாக்க முயற்சித்தது. இருப்பினும், நிகழ்ச்சியின் இறுதியில், கிர்லிசியோஸ் நால்வர் குழுவாக இருக்கும் என அறிவிக்கப்பட்டது. வரிசையானது நிகோலே கோர்டோவா, டிஃபானி ஆண்டெர்சன், கிறிஸ்டினா சேயர்ஸ் மற்றும் நடாலி மேஜியா ஆகியோரை உள்ளடக்கியது. குழு நிகழ்ச்சியின் இறுதிக்கு சற்றுப் பின்பு துவங்கியது. அவர்களின் துவக்க இசைத் தொகுப்பினை வெளியிட்டனர் மேலும் அவற்றின் ஹிப்-ஹாப் நகர்புற ஒலியினாலும் கவனிப்பினை பெரும்பாலும் கனடியன் மற்றும் பிரேசிலியன் நேயர்களிடமிருந்து பெற்றது. இருப்பினும் ஜூன் 2009 அன்று, நகர்புற இசை வகையிலிருந்து பாப் வகைக்கு திசை மாறிய பிறகு, ஆண்டினால் அறிவிக்கப்பட்டதானது, ஆண்டர்சன் குழுவை விட்டு விலகினார் மேலும் அது கிலிசியோஸ் மூவர் குழுவாக தொடரச் செய்யும் என்பதாகும். புஸ்ஸிகேட் டால்ஸ்சின் ஒலிப்பதிவுக் குழு உறுப்பினர்கள் *Pussycat Dolls Present:* இன் இரு பருவங்களிலும், ஒன்று கௌரவ நடுவராகவோ, பாடல்களை நிகழ்த்துபவர்களாகவோ அல்லது போட்டியாளர்களுக்கு ஒவ்வொரு வாரமும் காட்டப்பட்ட ஒளி நாடாச் செய்தியிலோ தோன்றினர்.
# தி புஸ்ஸிகேட் டால்ஸ்

## இதரத் துணிகர வணிகங்கள்

2007 ஆம் ஆண்டில், இண்டெர்ஸ்கோப் ஓர் லண்டனை அடிப்ப்டையாகக் கொண்ட தற்செயலாக விளைந்த பயனாக பாரடிசோ கேர்ல்ஸ் எனும் குழுவை ஓர் திறந்த குரல் சோதனை மூலம் அமைத்தது. குழுவின் உண்மையான வரிசை முன்னணி பாடகர்களான அரியா காஸ்காவால் மற்றும் லாரென் பென்னட், ராப் இசைப் பாடகர் ஷார் மாயே அமோர் மற்றும் டி ஜே கெல்லி பெக்கெட் ஆகியோரைக் கொண்டதாக இருந்தது. ஆண்டின் மற்றும் ரான் ஃபேர் ஆகியோர் *Pussycat Dolls Present: The Search For the Next Doll* இன் இறுதிப் போட்டியாளர் செல்சி கோர்காவை மூன்றாவது குரல் பாடகராக சேர்க்க தேர்ந்தெடுத்தனர், அதன் மூலம் குழுவின் இறுதிப் போட்டி வரிசைக்கு கொண்டு சேர்த்தது. குழுவானது அதன் சர்வதேச துவக்க இன்னும் செய்ய வேண்டும் அதே சமயம் அவர்களது துவக்க இசைத் தொகுப்பையும் ஒற்றை மற்றும் இன்னும் வெளியிடப்பட வேண்டிய இசைத் தொகுப்பையும் வெளியிட வேண்டும்.  
பிப்ரவரி 2008 வரை, தொலைக் காட்சித் தொடரின் ஓர் பகுதியாக The CW ஓர் நடைமுறையிலான காகித பொம்மை இணையதளமான Stardoll.com ஐ ஆதரித்தது. அதில் PCD வர்த்தக சின்னம் பொறித்த ஆடைகளில் PCD ஒலிப்பதிவுக் குழு உறுப்பினர்களின் ஒன்றையொன்று பாதிக்கக் கூடிய ஆடை அணிதலின் படங்களை உள்ளடகியது. இநத இணையத்தளம் ஏழுலிருந்து பதினேழு வரையிலான வயதுள்ள சிறுமிகளை குறிவைத்தது. The CW தொடரானது மூன்றாம் பருவத்திற்கு திரும்பாது என உறுதியளித்தது மேலும் குறைவான தர வரிசைகளால் ரத்து செய்யப்பட்டது.  
புஸ்ஸி கேட் டால்ஸ் "டோண்ட்-சா" வை மீண்டும் கணிணி விளையாட்டில் உள்ளடக்க கற்பனை மொழியான சிம்லிஷ்ஷில் ஒலிப்பதிவுச் செய்தனர் *The Sims 2: Pets* . 2006 ஆம் ஆண்டு நவம்பரில் அவை கணிணி விளையாட்டில் *Asphalt: Urban GT 2* குணசித்திர வடிவிலும் தோன்றின.
# தி புஸ்ஸிகேட் டால்ஸ்

## விற்பனையாக்கம்

2006 இன் போது, இண்டெர்ஸ்கோப் கலிப்போர்னிய நிறுவனமான பாண்ட்மெர்ச்சை ஓர் வணிகப் பொருட்கள் வரிசையை விநியோகிக்க அமர்த்தியது. அதில் ஆடை மற்றும் இதர பொருட்களை உள்ளடக்கியவை, குழுவின் அதிகார பூர்வ இணையத்தளம் மூலம் இணைக்கப்பட்டிருந்தது. 2006 ஆம் ஆண்டில், இண்டெர்ஸ்கோப்புடனான வணிகப் பொருட்கள் ஒப்பந்தத்தில், பொம்மைத் தயாரிப்பாளர் ஹாஸ்ப்ரோ புஸ்ஸிகேட் டால்ஸ் மாதிரிகளைக் கொண்டு வரிசையான பொம்மைகளின் வரிசையை திட்டமிட்டிருந்ததானது, ஆறு முதல் ஒன்பது வயதினரிடையே விற்கப்போவதாக வதந்தியுடனிருந்தது. *டாட்ஸ் அண்ட் டாடர்ஸ்* மற்றும் *காம்பெயின் ஃபார் அ கமர்ஷியல்-ஃப்ரீ சைல்ட் ஹூட்* ஆகிய குழுக்கள் வெற்றிகரமாக நிறுவனத்திடம் ஆதரவை நாடி திட்டத்தை நிறுத்தின. ஏனெனில் அவர்கள் புஸ்ஸிகேட் டால்ஸ் சிறார்களுக்கு பொருத்தமானவை அல்ல எனக் கருதியதனாலும், புஸ்ஸிகேட் டால்ஸ்சின் பாடல்கள், ஒளி நாடாக்கள் மற்றும் நிகழ் நிகழ்ச்சிகள் வெளிப்படையான பாலுணர்ச்சி இயல்புடனிருந்த காரணத்தினாலும்.  
அவர்கள் ஸ்டில்லா வர்த்தகப் பெயரின் கீழ் புஸ்ஸிகேட் டால்ஸ்சின் அழகுப் பொருட்களை விற்பதற்கான எஸ்டி லாடெருடன் ஓர் உடன்படிக்கையை விவாதித்தனர். 2008 ஆம் ஆண்டில், ஆண்டின் மற்றும் கனடாவின் லா சென்சா நிறுவனமும் "ஷ்ஷ்ஷ்... பை ராபின் ஆண்டின்" என பெயரிடப்பட்ட கிண்டல்/புஸ்ஸிகேட் டால்ஸ் பாணியிலான உள்ளாடைகள் வரிசையினைத் தயாரிக்கவிருப்பதாகக் கூறப்பட்டது.  
அவரது டிவிட்டருக்கு இணங்க, ஆண்டின் விரைவில் ஓர் பணி முடிக்கப்பட்ட DVD யை PCD லவுஞ்ச் ரிவ்யூவிலிருந்து வெளியிடவுள்ளது (அவற்றில் அவர் வெளியிட்டது அதேப் போல கிறிஸ்டியானா சேயர்ஸ் மற்றும் நிகோலே ஷ்ரெஸ்சிங்கர் ஆகியோரது. அது உலகம் முழுதும் டிசம்பர் 15, 2009 வெளியிடப்படக் குறிக்கப்பட்டுள்ளது.
# தி புஸ்ஸிகேட் டால்ஸ்

## சர்ச்சைகள்

2006 ஆம் ஆண்டில் கோலாலம்பூரில் இந்த இசைக்குழுவினர் பாலியல் வெளிப்பாட்டுடன் நடனமாடியதற்காக அதிகாரிகளுடன் பிரச்சனைகளை சந்தித்தனர். அவர்களது *டால் டாமினேசன் டூரின்* ஒரு பகுதியான இந்த நிகழ்ச்சி, முகம்சுளிக்கும் விதத்தில் இசைக்குழுவினரின் "கண்ணை உறுத்தும் ஆடை" மற்றும் "பாலியலைக் குறிப்பாகத் தெரிவிக்கும் மேடை நடைமுறைகள்" போன்றவற்றால் இஸ்லாமிய நாடுகளில் நல்ல வரவேற்பைப் பெறவில்லை. மலேசியாவில் இந்த இசைக்குழுவின் தோற்றத்திற்குப் பின்னால் இருந்த 'அப்சொலூட் எண்டெர்டெயின்மெண்ட்', நிறுவனத்திற்கு, இந்த சம்பவத்தினால் $3000 தொகை அபராதமாக விதிக்கப்பட்டது.  
இதற்கிடையில் *எண்டெர்டையின்மெண்ட் வீக்லி* யின் மார்க்கியக்ஸ் வாட்சன், இசைக்குழுவின் முக்கியமான ஸ்வைப்பை, அவர்களது இசைக்குழுவின் தலைமைப் பாடகியாக இருக்கும் ஷ்செஸ்சிங்கரின் அதிகப்படியான வெளிப்பாட்டை வெளிப்படுத்தியதைப் பற்றி விமர்சித்தார். வாட்சன் கூறியபோது "இரண்டு வகையான பெண் குழுவினர் உள்ளனர்: அவர்கள் சூப்பர்ஸ்டாரால் நிலையாக நிறுத்தி வைக்கப்பட்டுள்ளனர் (எ.டு. டெஸ்டினீ'ஸ் சைல்ட், த சுப்ரெமெஸ்) அல்லது அல்லது ஈர்க்கும் பிரபலங்களைக் கொண்டுள்ளனர் (த ஸ்பைஸ் கேர்ல்ஸ்). இவர்கள் [புஸ்ஸிகேட் டால்ஸ்] இரண்டு வகையிலும் சேர்த்தி இல்லை". பிற விமர்சனத்தில் அவர்களைக் குறிப்பிடும் போது "ஷ்செஸ்சிங்கர் ஒன்றும் பேஒன்ஸ் நோலெஸ் இல்லை" எனக் கூறப்பட்டது, மேலும் பல மக்கள் மற்ற நான்கு டால்களின் பெயரைக் கூட அறிந்திருக்கவில்லை.
# தி புஸ்ஸிகேட் டால்ஸ்

## இசைப் பதிவாக்கங்கள்

- 2005: *PCD*
- 2008: *டால் டாமினேசன்*
- 2010: ***TBA* **
# தி புஸ்ஸிகேட் டால்ஸ்

## இசைப் பயணங்கள்

- 2006-2007: *PCD உலக இசைச்சுற்றுலாக்கள்*
- 2009: *உலக டாமினேசன் நிகழ்ச்சி*  
;துவக்க நிகழ்ச்சியாக  
- 2006: பல்வேறு கலைஞர்கள்: *ஹோண்டா சிவிக் நிகழ்ச்சி*
- 2007: கிரிஸ்டினா அகுயிலெரா: *பேக் டூ பேசிக் நிகழ்ச்சி * <small>**(வட அமெரிக்க மட்டும்)** </small>
- 2009: பிரிட்னி ஸ்பியர்ஸ்: *The Circus Starring: Britney Spears* <small>**(வட அமெர்க்கா மட்டும்)** </small>
# லைட்வெயிட்டு டைரக்டரி ஆக்சஸ் புரோட்டோக்கால்

**லைவெயிட் டைரக்டரி ஆக்சஸ் புரோட்டாக்கால்** (*Lightweight Directory Access Protocol* அல்லது *LDAP*) என்பது TCP/IPயின் மீது இயங்கக்கூடிய கோப்பக சேவைகளின் வினவுதல் மற்றும் மாற்றியமைத்தலுக்கான ஒரு பயன்பாட்டு நெறிமுறை ஆகும்.  
ஒரு கோப்பகம் என்பது தர்க்கரீதியான மற்றும் படிநிலையான செயல்முறையில் சீரமைக்கப்பட்ட கற்பிதங்களுடன் கூடிய பொருட்களின் தொகுப்பு ஆகும். இதற்கு எளிமையான எடுத்துக்காட்டு தொலைபேசிக் கோப்பகம் ஆகும். அதில் ஒவ்வொரு பெயருடனும் அதனுடன் தொடர்புடைய விலாசம் மற்றும் தொலைபேசி எண் ஆகியவற்றை கொண்டிருக்கும். பெயர்களின் (தனிநபராகவோ அல்லது நிறுவனங்களாகவோ இருக்கலாம்) பட்டியலைக் கொண்டிருக்கும்.  
ஒரு LDAP கோப்பகப் படிநிலையானது பொதுவாக தேர்ந்தெடுக்கப்படும் மாதிரி சார்ந்து பல்வேறு அரசியல், புவியியல் சார் மற்றும்/அல்லது நிறுவனம்சார் வரம்புகளைப் பிரதிபலிக்கும். இந்நாளில் LDAP ஈடுபடுத்தல்கள் டொமைன் நேம் சிஸ்டம் (DNS)
பெயர்களில் படிநிலையின் மிகவும் உச்சமான கட்டமைப்புக்காக பயன்படுத்தப்படுகிறது. கோப்பகத்தின் ஆழ்ந்த உட்பகுதி, மக்களைக் குறிப்பிடும் நுழைவுகள், நிறுவனம் சார்ந்த அலகுகள், பிரிண்டர்கள், ஆவணங்கள், மக்களின் குழுக்கள் அல்லது படிநிலை நுழைவைக் (அல்லது பல நுழைவுகள்) குறிப்பிடும் மற்றயவை ஆகியவற்றைக் கொண்டிருக்கலாம்.  
இதன் தற்போதைய பதிப்பு LDAPv3 ஆகும். இது இன்டர்நெட் எஞ்ஜினியரிங் டாஸ்க் ஃபோர்ஸ் (IETF) ஸ்டேண்டர்ட் டிராக் ரிக்வெஸ்ட் ஃபார் கமெண்ட்டுகள் (RFCs) கொண்ட வரிசையில் குறிப்பிடப்பட்டிருக்கிறது. RFC 4510 இல் விவரங்களைக் கொண்டிருகிறது.
# லைட்வெயிட்டு டைரக்டரி ஆக்சஸ் புரோட்டோக்கால்

## மூலம் மற்றும் தாக்கங்கள்

தொலைத்தொடர்பு நிறுவனங்கள் தகவல் தொழில்நுட்பம் மற்றும் கணினி நெட்வொர்க்கிங் ஆகியவற்றுக்கு கோப்பக சேவைகளின் கருத்தை அறிமுகப்படுத்தின. எனினும் அவர்களின் கோப்பகத் தேவைகளின் புரிந்து கொள்ளுதல் 70 ஆண்டுகளாக தொலைபேசி கோப்பகங்களை உருவாக்குதல் மற்றும் நிர்வகித்தல் ஆகியவற்றுக்குப் பிறகு நன்றாக மேம்பட்டது. இந்த உள்ளீட்டின் உச்சநிலை விரிவான X.500 விவரக்கூற்றாக இருந்தது. இது 1980களில் சர்வதேச தொலைத்தொடர்புகள் ஒன்றியத்தால் (ITU) உருவாக்கப்பட்ட நெறிமுறைகளின் தொகுதி ஆகும்.  
X.500 கோப்பகச் சேவைகள் X.500 கோப்பக அணுகல் நெறிமுறை (DAP) மூலமாக வழக்கமாக அணுகக்கூடியதாக இருந்தன. அதற்கு திறந்த அமைப்புகள் இடை இணைப்பு (OSI) நெறிமுறை அடுக்குத் தேவையாக இருந்தது. எளிமையான (மற்றும் தற்போது பரவலான) TCP/IP நெறிமுறை அடுக்கின் வழியாக X.500 கோப்பகச் சேவைகளை அணுகுவதற்கான லைட்வெயிட் மாற்று நெறிமுறையாக LDAP முதலில் எண்ணப்பட்டது. கோப்பக அணுகலின் இந்த மாதிரி DIXIE மற்றும் கோப்பக உதவி சேவை நெறிமுறைகளில் இருந்து பெறப்பட்டது.  
தனித்தியங்கும் LDAP கோப்பக செர்வர்கள் விரைவில் வெளிவந்தன. இந்த கோப்பக செர்வர்கள் DAP மற்றும் LDAP இரண்டையும் ஆதரிப்பதாக இருந்தன. LDAP வணிக முயற்சிகளில் பிரபலமான ஒன்றாக மாறியது மேலும் LDAP ஆனது OSI நெட்வொர்க் பயன்படுத்துவதன் தேவையை நீக்கியது. தற்போது DAP உள்ளடக்கிய X.500 கோப்பக நெறிமுறைகளை TCP/IPஇன் மீது நேரடியாகப் பயன்படுத்தலாம்.  
மிச்சிகன் பல்கலைக்கழகத்தின் டிம் ஹோவஸ், ஐசோடெ லிமிட்டடின் ஸ்டீவ் கில்லெ மற்றும் சர்வதேச செயல்பாட்டு அமைப்புகள் சர்க்கா 1993 இன் வெங்கியிக் யெயோங் ஆகியோர் மூலமாக இந்த நெறிமுறை முதலில் உருவாக்கப்பட்டது. தொடர்ந்த மேம்பாடு இன்டர்நெட் எஞ்ஜினியரிங் டாஸ்க் ஃபோர்ஸ் மூலமாக வந்தது.  
LDAP இன் ஆரம்பப் பொறியமைப்பு நிலைகளில் இது *லைட்வெயிட் டைரக்டரி பிரவுசிங் புரோட்டோக்கால்* அல்லது *LDBP* என அறியப்பட்டது. நெறிமுறையின் நோக்கம், கோப்பக உலவல் மற்றும் தேடல் செயல்பாடுகளையும் தாண்டி கோப்பக புதுப்பித்தல் செயல்பாடுகளாக விரிவடைந்ததால் இதன் பெயர் மாற்றப்பட்டது.  
LDAP, X.500 இன் முந்தைய பதிப்புகள், XML எனேபில்ட் டைரக்டரி (XED), டைரக்டரி சர்வீஸ் மார்க்கப் லேங்வேஜ் (DSML), சர்வீஸ் ப்ரொவிசனிங் மார்க்கப் லேங்வேஜ் (SPML) மற்றும் சர்வீஸ் லொகேசன் புரோட்டோக்கால் (SLP) ஆகியவை உள்ளடக்கிய அடுத்துவந்த இணைய நெறிமுறைகளின் தாக்கத்தைக் கொண்டிருக்கிறது.
# லைட்வெயிட்டு டைரக்டரி ஆக்சஸ் புரோட்டோக்கால்

## நெறிமுறை மேல்நோக்குப்பார்வை

ஒரு கிளையன்ட் LDAP சர்வரை இணைப்பதன் மூலமாக ஒரு LDAP செசனை ஆரம்பிப்பது. கோப்பக அமைப்பு முகவர் (DSA) என்று அறியப்படுகிறது. இது இயல்பிருப்பாக TCP போர்ட் 389 ஐப் பயன்படுத்துகிறது. பின்னர் கிளையண்டானது செயல்பாட்டுக் கோரிக்கையை சர்வருக்கு அனுப்புகிறது. பின்னர் சர்வர் பதில்களை அனுப்புகிறது. சில விதிவிலக்குகளுடன் கிளையண்டானது அடுத்த கோரிக்கையை அனுப்புவதற்கு முன்பு பதிலுக்காக காத்திருக்கத் தேவையில்லை. மேலும் சர்வர் பதில்களை எந்த வரிசையில் வேண்டுமானாலும் அனுப்பலாம்.  
கிளையன்ட் பின்வரும் செயல்பாடுகளை கோரிக்கையாக அனுப்பலாம்:  
- ஸ்டார்ட் TLS — பாதுகாப்பான இணைப்புக்கான LDAPv3 போக்குவரத்து அடுக்குப் பாதுகாப்பு (TLS) விரிவாக்கத்தைப் பயன்படுத்துகிறது
- பைண்ட் — உறுதிப்பாடு மற்றும் LDAP நெறிமுறைப் பதிப்பைக் குறிப்பிடுகிறது
- தேடல் — கோப்பக நுழைவுகளை தேடுவதற்கானது மற்றும்/அல்லது திரும்பபெறுவதற்கானது
- ஒப்பீடு — பெயரிடப்பட்ட நுழைவு, கொடுக்கப்பட்ட கற்பித மதிப்பைக் கொண்டிருக்கிறதா என சோதிக்கிறது
- புதிய நுழைவைச் சேர்த்தல்
- நுழைவை அழித்தல்
- நுழைவை மாற்றுதல்
- மாடிஃபை டிஸ்டிங்கஷ்ட் நேம் (DN) — நுழைவை நகர்த்துதல் அல்லது மறுபெயரிடுதல்
- அபாண்டன் — முந்தைய கோரிக்கையை இடைநிறுத்துதல்
- எக்ஸ்டென்டட் ஆபரேசன் — மற்ற செயல்பாடுகளை வரையறுப்பதற்கு பயன்படும் பொதுவான செயல்பாடு
- அன்பைண்ட் — இணைப்பைத் துண்டித்தல் (இது பைண்டுக்கு நேர்மாறானதல்ல)  
கூடுதலாக சர்வர் "பரிந்துரையல்லாத அறிவித்தல்களை" அனுப்பும். அவை கோரிக்கைக்கான பதிலாக இருக்காது. எ.கா. இணைப்பைத் துண்டிக்கும் நேரத்திற்கு முன்பு வருவது.  
பாதுகாப்பான LDAP தொடர்புக்கான ஒரு பொதுவான மாற்று முறையாக SSL டன்னலைப் பயன்படுத்துதல் இருக்கிறது. இது LDAP URLகளில் URL ஸ்கீம் "ldaps" ஐப் பயன்படுத்துவதன் மூலமாக சுட்டிக்காட்டப்படுகிறது. LDAP ஓவர் SSLக்கான இயல்பிருப்பு போர்ட் 636 ஆகும். LDAP ஓவர் SSL இன் பயன்பாடு, LDAP பதிப்பு 2 இல் (LDAPv2) பொதுவானதாக இருக்கிறது. ஆனால் இது ஏதேனும் ஒரு முறையான விவரக்கூற்றில் தரநிலைப்படுத்தப் பட்டிருக்கவில்லை. இந்தப் பயன்பாடு LDAPv2 உடன் தவிர்க்கப்பட்டது, அது அதிகாரப்பூர்வமாக 2003 இல் நிறுத்தப்பட்டது.  
LDAP ஆனது ASN.1 இன் வார்த்தைகளில் வரையறுக்கப்படுகிறது. மேலும் நெறிமுறைச் செய்திகள் பைனரி வடிவமான BER இல் குறியிடப்படுகின்றன. எனினும் இது பல ASN.1 களங்கள்/வகைகள் ஆகியவற்றுக்கான உரைசார் குறிப்பிடுதல்களைப் பயன்படுத்துகிறது.
# லைட்வெயிட்டு டைரக்டரி ஆக்சஸ் புரோட்டோக்கால்

## செயல்பாடுகள்

கிளையன்ட் ஒவ்வொரு கோரிக்கைக்கும் நேர்மறை செய்தி ID ஐக் கொடுக்கும். மேலும் சர்வர் பதிலுடன் அதே செய்தி ID ஐக் கொண்டிருக்கும். பதிலானது வெற்றி, சில பிழை நிலை அல்லது சில சிறப்பு நிகழ்வுகள் ஆகியவற்றைக் குறிப்பிடுவதற்கு எண்ணாலான முடிவுக் குறியீட்டை உள்ளடக்கியிருக்கும். பதிலுக்கு முன்பு சர்வரானது மற்ற முடிவுத் தரவுகளுடன் மற்ற செய்திகளை அனுப்பலாம் - எடுத்துக்காட்டாக, தேடல் செயல்பாட்டினால் கண்டறியப்படும் ஒவ்வொரு நுழைவும் அது போன்ற செய்திகளில் திரும்பத் தரப்படலாம்.  
:*சிபாரிசின் விரிவான விவாதம் பல்வேறு செயல்பாடுகளுக்கு குறிப்பாக மாடிஃபைக்கு பதில்களாக இருக்கிறது. எடுத்துக்காட்டாக, அனைத்து மாற்றங்களும் உருவ நேர்ப்படியில் இருந்து தலைமைக் கோப்பகம் வரை இயக்கப்பட வேண்டும் போன்றவை.*
# லைட்வெயிட்டு டைரக்டரி ஆக்சஸ் புரோட்டோக்கால்

## செயல்பாடுகள்

### ஸ்டார்ட்TLS

ஸ்டார்ட்TLS செயல்பாடு இணைப்பின் மீது போக்குவரத்து அடுக்குப் பாதுகாப்பை (SSL இன் சந்ததி) நிறுவுகிறது. அது தரவு மறைதன்மை (மூன்றாம் தரப்பு கவனிக்கப்படுவதில் இருந்து தரவைக் காத்தல்) மற்றும்/அல்லது தரவு ஒருமைப்பாட்டைக் காத்தல் (அது தரவை மோசடிகளில் இருந்து காக்கும்) ஆகியவற்றை வழங்கலாம். TLS ஒப்பந்தத்தின் போது சர்வரானது அதன் அடையாளத்தை நிரூபிப்பதற்காக அதன் X.509 சான்றளிப்பை அனுப்புகிறது. கிளையன்டும் அதன் அடையாளத்தை நிரூபிப்பதற்காக சான்றளிப்பை அனுப்பலாம். இதனைச் செய்த பின்னர் கிளையன்ட் SASL/EXTERNAL ஐப் பயன்படுத்தலாம். SASL/EXTERNAL ஐப் பயன்படுத்துவதன் மூலமாக கிளையன்டானது குறைவான நிலையில் (TLS போன்றவை) வழங்கப்படும் அறிமுக ஆவணங்களில் இருந்து அதன் அடையாளத்தை சர்வர் எடுத்துக்கொள்ள வேண்டும் என்பதற்கான கோரிக்கையை அனுப்பும். எனினும் தொழில்நுட்ப ரீதியாத சர்வரானது குறைவான நிலையில் நிறுவப்பட்டிருக்கும் ஏதேனும் ஒரு அடையாளத்தகவலையும் பயன்படுத்தக்கூடிய நிலையில் இருக்கலாம். பொதுவாக சர்வரானது TLS இனால் நிறுவப்பட்ட அடையாளத் தகவலைப் பயன்படுத்தும்.  
சர்வர்கள் பொதுவாக தரநிலை சாராத "LDAPS" ("பாதுகாப்பான LDAP", பொதுவாக "LDAP ஓவர் SSL" என அறியப்படுகிறது) நெறிமுறையையும் தனி போர்ட்டில் ஆதரிக்கிறது. இயல்பிருப்பாக 636 ஐப் பயன்படுத்தும். LDAPS, LDAP இல் இருந்து பின்வரும் இரண்டு வழிகளில் மாறுபடுகிறது:
1) ஒன்றன் மீது இணைப்பு, கிளையன்ட் மற்றும் சர்வர், ஏதேனும் ஒரு LDAP செய்தியைப் பரிமாற்றப்படுவதற்கு (ஸ்டார்ட் TLS செயல்பாடு இல்லாமல்) முன்பு TLS ஐ நிறுவும் மற்றும்
2) LDAPS இணைப்பு TLS க்ளோசரின் மீது நிறைவு செய்யப்பட வேண்டும்.  
LDAPS, LDAPv2 உடன் பயன்படுத்தப்பட்டன. ஏனெனில் ஸ்டார்ட்TLS செயல்பாடு அப்போது வரையறுக்கப்பட்டிருக்கவில்லை. LDAPS இன் பயன்பாடு தடுக்கப்பட்டுவிட்டது. மேலும் நவீன மென்பொருள் ஸ்டார்ட்TLS ஐ மட்டுமே பயன்படுத்த வேண்டும்.
# லைட்வெயிட்டு டைரக்டரி ஆக்சஸ் புரோட்டோக்கால்

## செயல்பாடுகள்

### பைண்ட் (உறுதிப்பாடு)

பைண்ட் செயல்பாடு சர்வருக்கு கிளையன்டை உறுதிப்படுத்துகிறது. எளிமையான பைண்ட் ஆனது எளியவுரையில் பயனரின் DN மற்றும் கடவுச்சொல்லை அனுப்பும். அதனால் இணைப்பு போக்குவரத்து அடுக்குப் பாதுகாப்பைப் (TLS) பயன்படுத்தி பாதுக்கப்படவேண்டும். சர்வர் பொதுவாக பெயரிடப்பட்ட நுழைவில் யூசர்பாஸ்வேர்டுக்கு எதிராக கடவுச்சொல்லைச் சோதிக்கும். அனானிமஸ் பைண்ட் (வெறுமையான DN மற்றும் கடவுச்சொல்லுடன்) இணைப்பை அனானிமஸ் நிலைக்கு மீளமைக்கிறது. SASL (எளிமையான உறுதிப்பாடு மற்றும் பாதுகாப்பு அடுக்கு) பைண்ட் பரவலான வரம்புடைய இயங்கமைப்பின் மூலமாக உறுதிப்பாட்டு சேவைகளை வழங்குகிறது. எ.கா. கெர்பரோஸ் அல்லது TLS உடன் அனுப்பப்படும் கிளையன்ட் சான்றளிப்பு.  
பைண்ட் மேலும் LDAP நெறிமுறைப் பதிப்பையும் அமைக்கிறது. பொதுவாக கிளையன்ட்டுகள் LDAPv3 ஐப் பயன்படுத்த வேண்டும். அது நெறிமுறையில் இயல்பிருப்பாக இருக்கும். ஆனால் LDAP லைப்ரரிகளில் எப்போதும் இருக்காது.  
பைண்ட் LDAPv2 இல் செசனின் முதல் செயல்பாடாக இருந்தது. ஆனால் இது LDAPv3 இல் (தற்போதய LDAP பதிப்பு) தேவையில்லை.
# லைட்வெயிட்டு டைரக்டரி ஆக்சஸ் புரோட்டோக்கால்

## செயல்பாடுகள்

### தேடல் மற்றும் ஒப்பீடு

தேடுவதற்காக மற்றும் நுழைவுகளைப் படிப்பதற்கான இரண்டிற்கும் தேடல் செயல்பாடு பயன்படுத்தப்படுகிறது. இதன் கூறுகள் பின்வருமாறு:  
; பேஸ்ஆப்ஜக்ட்
: தேடலின் தொடக்கத்தில் நுழைவின் DN (டிஸ்டிங்கஷ்ட் நேம்),  
; ஸ்கோப்
: தேடலுக்கான பேஸ்ஆப்ஜக்டின் கீழ் இருக்கும் மூலப்பொருள்கள். இது <code>பேஸ்ஆப்ஜக்ட்</code> (வெறும் பெயரிடப்பட்ட நுழைவைத் தேடுதல், பொதுவாக ஒரு நுழைவைப் படிப்பதற்குப் பயன்படுகிறது), <code>சிங்கிள்லெவல்</code> (அடிப்படை DN க்கு அடுத்து கீழே இருக்கும் நுழைவுகள்), அல்லது <code>ஹோல்சப்ட்ரீ</code> (அடிப்படை DN இல் ஆரம்பிக்கும் முழு உபபடிநிலை) ஆகியவையாக இருக்கலாம்.  
; ஃபில்ட்டர்
: ஸ்கோப்பினுள் தேர்ந்தெடுக்கப்படும் மூலப்பொருட்களைப் பயன்படுத்துவதற்கான வரையறை. எடுத்துக்காட்டாக, ஃபில்ட்டர் <code>(&amp;(objectClass=person)(</code>
|(givenName=John)(mail=john*))) "persons" ஆனது (objectClass <code>person</code> இன் மூலப்பொருட்கள்) "John" என்ற பெயரைப் பெற்றிருந்தாலோ அல்லது ஒரு மின்னஞ்சல் முகவரி "john" என்று ஆரம்பித்தாலோ தேர்ந்தெடுக்கும்.  
; டெர்ஃப்அலியாசஸ்
: மாற்றுப்பெயர் நுழைவுகளைத் (மற்றொரு நுழைவுகளை மேற்கோளிடும் நுழைவுகள்) தொடரலாமா மற்றும் எப்படித் தொடர்வது,  
; ஆட்ரிபியூட்ஸ்
: முடிவு நுழைவுகளில் எந்த கற்பிதங்கள் திரும்பக் கிடைத்தது.  
; சைஸ்லிமிட், டைம்லிமிட்
: திரும்புவதற்கான அதிக எண்ணிக்கையிலான நுழைவுகள், மேலும் தேடல் இயங்குவதற்கு அனுமதிக்கும் அதிகப்படியான நேரம்.  
; டைப்ஸ்ஒன்லி
: திரும்பும் கற்பித வகைகள் மட்டும், கற்பித மதிப்புகள் அல்ல.  
சர்வர் பொருந்தும் நுழைவுகள் மற்றும் ஆற்றல்மிக்க தொடர்வதற்கான மேற்கோள்களை திருப்பி அனுப்பலாம். இவை ஏதேனும் ஒரு வரிசையில் திரும்பலாம். இறுதி முடிவு, முடிவுக்குறியீடைக் கொண்டிருக்கும்.  
ஒப்பீட்டுச் செயல்பாடு DN, ஒரு கற்பிதப் பெயர் மற்றும் ஒரு கற்பித மதிப்பு ஆகியவற்றை எடுத்துக் கொள்கிறது. மேலும் பெயரிடப்பட்ட நுழைவு அதே மதிப்புடன் அந்த கற்பிதத்தைக் கொண்டிருந்தால் சரிபார்க்கிறது.
# லைட்வெயிட்டு டைரக்டரி ஆக்சஸ் புரோட்டோக்கால்

## செயல்பாடுகள்

### தரவைப் புதுப்பித்தல்

சேர்த்தல், அழித்தல் மற்றும் மாற்றுதல் DN - இவை அனைத்திற்குமே மாற்றப்பட வேண்டிய நுழைவின் DN தேவை.  
மாற்றுதல் மாற்றப்பட வேண்டிய கற்பிதங்களின் பட்டியலை எடுத்துக்கொள்கிறது. மேலும் கற்பிதங்களை அல்லது சில மதிப்புகளை அழித்தல், புதிய மதிப்புகளைச் சேர்த்தல் அல்லது தற்போதைய மதிப்பிற்கு பதிலாக புதிய மதிப்பை மாற்றுதல் ஆகிய மாறுதல்களைச் செய்யும்.  
சேர்த்தல் செயல்பாடுகளும் கூடுதல் கற்பிதங்கள் மற்றும் அந்த கற்பிதங்களுக்கான மதிப்புகளைக் கொண்டிருக்கலாம்.  
மாடிபை DN (நகர்தவு/நுழைவை மறுபெயர் செய்யவும்) புதிய RDN ஐ (ரிலேட்டிவ் டிஸ்டினிக்கியூஸ்டு நேம்) எடுத்துக்கொள்கிறது. கட்டயமற்ற புதிய மூலங்களின் DN, மேலும் நுழைவில் மதிப்பை(கள்) அழிப்பதா எனக் கூறும் கொடியின் பழைய RDN உடன் ஒத்திருக்க வேண்டும். சர்வரானது எஞ்சியுள்ள முழுமையான கோப்பக உபப்படிநிலைகளுக்கு ஆதரவளிக்கிறது.  
புதுப்பித்தல் செயல்பாடு என்பது மிகவும் நுண்ணியதாகும்: பிற செயல்பாடுகளானது புதிய நுழைவு அல்லது பழைய ஒன்று என ஏதாவது ஒன்றைப் பார்க்கிறது. மறுபுறம் பல்வகையான செயல்பாடுகளின் நடவடிக்கைகளை LDAP வரையறுப்பதில்லை: நீங்கள் ஒரு நுழைவைப் படித்து பிறகு திருத்தம் செய்தால் மற்றோரு கிளையன்ட் அதே நேரத்தில் நுழைவை திருத்தம் செய்யலாம். எனினும் சர்வர்கள் இதற்கு ஆதரவளிக்கும் நீட்சிகளை செயல்படுத்தலாம்.
# லைட்வெயிட்டு டைரக்டரி ஆக்சஸ் புரோட்டோக்கால்

## செயல்பாடுகள்

### விரிவாக்கப்பட்ட செயல்பாடுகள்

விரிவாக்கப்பட்ட செயல்பாடுகள் என்பது ஒரு பொதுப்படையான LDAP செயல்பாடாகும். இதைப் பயன்படுத்தி புதிய செயல்பாடுகளை வரையறுக்கலாம். இரத்து, கடவுச்சொல் திருத்தம் மற்றும் ஸ்டார்ட் TLS செயல்பாடுகள் போன்றவை இதன் எடுத்துக்காட்டுகள் ஆகும்.
# லைட்வெயிட்டு டைரக்டரி ஆக்சஸ் புரோட்டோக்கால்

## செயல்பாடுகள்

### அபாண்டன்

அபாண்டன் செயல்பாடு கோரிக்கைகளானது செய்தி ID மூலமாகப் பெயரிடப்பட்ட ஒரு செயல்பாடை சர்வர் இரத்து செய்கிறது. சர்வரானது அந்த கோரிக்கையை மதிக்கத் தேவையில்லை. எதிர்பாரதவிதமாக அபாண்டன் இரண்டுமன்றி வெற்றிகரமாக இரத்துசெய்யப்பட்ட செயல்பாடு பதிலை அனுப்புகிறது. அதே போன்ற இரத்து விரிவாக்கப்பட்ட செயல்பாடானது முடிவாகப் பதில்களை அனுப்பியவற்றை வரையறுக்கிறது. ஆனால் அனைத்து செயல்படுத்துதல்களும் இதற்கு ஆதரவளிப்பதில்லை.
# லைட்வெயிட்டு டைரக்டரி ஆக்சஸ் புரோட்டோக்கால்

## செயல்பாடுகள்

### அன்பைண்ட்

அன்பைண்ட் செயல்பாடானது எந்த முனைப்பான செயல்பாடுகளையும் புறக்கணிக்கிறது. மேலும் இணைப்பையும் முடிவுறச் செய்கிறது. இதற்கு எந்த பதிலும் கிடையாது. வரலாற்றுத் துவக்கத்தின் இப்பெயரானது பைண்ட் செயல்பாடின் எதிர் செயல்பாடு *கிடையாது* .  
கிளையண்டுகள் ஒரு பருவத்தை இணைப்பை நீக்குவதன் மூலம் எளிதாக பயனற்றதாக்கலாம். ஆனால் அவர்கள் அன்பைண்டைக் கண்டிப்பாக பயன்படுத்த வேண்டும். நேர்த்தியாக இணைப்பை நிறைவு செய்து சாதனத்திற்கு சுதந்தரமளிக்க சர்வருக்கு அன்பைண்ட் இடமளிக்கிறது. அது கிளையண்ட் புறக்கணித்த இணைப்பைக் கண்டுபிடிக்குவரை சில சமயத்திற்கு கொண்டிருக்க வேண்டும். மேலும் இது இரத்து செய்யப்பட வேண்டிய செயல்பாடுகளை இரத்து செய்வதற்கு சர்வருக்கு அறிவிக்கிறது. மேலும் இரத்து செய்யத் தேவையில்லாத செயல்பாடுகளுக்காக பதில் ஏதும் அனுப்புவதில்லை.
# லைட்வெயிட்டு டைரக்டரி ஆக்சஸ் புரோட்டோக்கால்

## LDAP URLகள்

LDAP URL வடிவமானது பல்வேறு கோணத்தில் கிளையண்டுகள் ஆதரவளிக்கையிலும் மேற்கோள்கள் மற்றும் தொடர்ச்சி குறிப்பிடுதல்களில் சர்வர்கள் மேற்கோள்களில் திரும்பும் போதும் தோன்றுகிறது (பார்க்க RFC 4516):  
ldap://host:port/DN?attributes?scope?filter?extensions  
கீழே விளக்கப்பட்டுள்ள பெரும்பாலான பொருள்கள் கட்டாயமற்றதாகும்.  
- *ஹோஸ்ட்* என்பது FQDN ஆகும் அல்லது தேடுவதற்கான LDAP சர்வரின் IP அட்ரெஸ் ஆகும்.
- *போர்ட்* என்பது LDAP சர்வரின் நெட்வொர்க் போர்ட் ஆகும்.
- *DN* என்பது தேடுதல் தளத்திற்காக பயன்படுத்தப்படும் ஒரு தனிப்பட்ட பெயராகும்.
- *கற்பிதங்கள்* என்பது பெறுவதற்கான கற்பிதங்களின் ஒரு கமா-பிரித்தெடுக்கப்பட்ட பட்டியலாகும்.
- *ஸ்கோப்* என்பது தேடுதல் நோக்கத்தை குறிப்பிடுகிறது. மேலும் இது "பேஸ்" (இயல்பிருப்பு), "ஒன்" அல்லது "சப்"பாக இருக்கலாம்.
- *பில்டர்* என்பது ஒரு தேடுதல் வடிகட்டியாகும். எடுத்துக்காட்டாக <code>(objectClass=*)</code> RFC 4515 ஆக வரையறுக்கப்பட்டுள்ளது.
- *எக்ஸ்டென்சன்ஸ்* என்பது LDAP URL வடிவத்திற்கான நீட்சிகளாகும்.  
எடுத்துக்காட்டாக "<code>ldap:///dc=example,dc=com??sub?(givenName=John)</code>" என்பது இயல்பிருப்பு சர்வரில் நுழைவுக்கான தேடுதல்களைக் கொண்டிருக்கையில் (மூன்று ஸ்லாஷ், ஹோஸ்ட் புறக்கணிக்கப்பட்டுள்ளது மற்றும் இரண்டு வினாக்குறிகள், கற்பிதங்கள் புறக்கணிக்கப்பட்டுள்ளது என்பதைக் கவனிக்க), "<code>ldap://ldap.example.com/cn=John%20Doe,dc=example,dc=com</code>" என்பது <code>ldap.example.com</code> இன் ஜான் டோவின் நுழைவின் அனைத்து பயனர் கற்பிதங்களையும் மேற்கோளிடுகிறது. பிற URLகளில் சிறப்புத் தனிகுறியீடுகளில் கண்டிப்பாக சதவிகித-குறியீடு இடப்பட்டிருக்க வேண்டும்.  
அதேப் போன்ற தரமற்ற <code>ldaps:</code> LDAP ஓவர் SSLக்கான URL ஸ்கீமா ஆகும். TLS உடனான LDAP உடன் இது கண்டிப்பாக வேறுபடக் கூடாது. தரமான <code>ldap:</code> திட்டத்தைப் பயன்படுத்தி ஸ்டார்ட்TLS செயல்முறையைப் பயன்படுத்தி இது நிறைவேற்றப் பெறுகிறது.
# லைட்வெயிட்டு டைரக்டரி ஆக்சஸ் புரோட்டோக்கால்

## வேறுபாடுகள்

சர்வர் செயல்பாடில் பல, உருவக்குனர் அல்லது நிர்வாகிகள் முடிவுக்கு விடப்பட்டுள்ளது. அதன் விளைவாக பல்வேறு வகையான நிகழ்வுகளுக்கு பரவலாக ஆதவளிக்கும் வகையில் சர்வர்கள் அமைக்கப்பட்டிருக்கலாம்.  
எடுத்துக்காட்டாக சர்வரில் தரவு சேமிப்பு குறிப்பிடப்படவில்லை என்றால் தள கோப்புகள், தரவுத்தளங்கள், அல்லது சில பிற சர்வர்களுக்கு வாயிலாகவோ சர்வர் பயன்படுத்தப்படலாம். அணுக்கக் கட்டுப்பாடு தரவரையளவு செய்யப்படவில்லை. எனினும் அதற்கான வேலை நடந்து வருகிறது மற்றும் வழக்கமாகப் பயன்படுத்தப்படும் உருமாதிர்களும் உள்ளன. பயனர்களின் கடவுச்சொற்களானது அவர்களது நுழைவுகளிலோ அல்லது வேறு பகுதிகளிலோ சேமிக்கப்பட்டிருக்கலாம். சர்வரானது விரும்பும் போது செயற்பாடுகளை செயல்படுத்துவதை நிராகரிக்கவோ பல்வேறு வரம்புகளை சுமத்தவோ முடிகிறது.  
LDAP இன் பெரும்பாலான பகுதிகள் விரிவாக்கமுடையதாக உள்ளது. எடுத்துக்காட்டுகள்: ஒருவரால் புதிய செயற்பாடுகளை வரையறுக்கமுடியும். கோரிக்கைகள் மற்றும் விடைகளைத் திருத்த *கட்டுப்பாடுகளால்* முடியலாம். எ.கா. சுருக்கமான தேடல் முடிவுகளுக்குக் கோரிக்கையிடுவது. புதிய தேடல் நோக்கங்கள் மற்றும் கட்டு முறைகளை வரையறுக்கலாம். கற்பிதங்கள், அதன் சொற்பொருளியலைத் திருத்துவதற்கான *ஆப்சன்ஸைக்* கொண்டிருக்கலாம்.
# லைட்வெயிட்டு டைரக்டரி ஆக்சஸ் புரோட்டோக்கால்

## பிறத் தரவு உருமாதிரிகள்

LDAP யாக இயங்குவிசையை சம்பாத்திருக்கும் போது விற்பனையாளர்கள் பிற சேவைகளுக்கு ஒரு அணுக்க நெறிமுறையாக அதை வழங்கலாம். செயற்படுத்துதல் பிறகு LDAP/X.500 உருமாதிரியின் போலிக்கு தரவை மாற்றியமைக்கிறது. ஆனால் இந்த உருமாதிரிகள் எவ்வளவு நெருக்கமாக தொடர்ந்து வரும் மாறுதல்களுக்கு பொருந்தியுள்ளது. எடுத்துக்காட்டாக SQL தரவுத்தளங்களை LDAP வழியாக அணுகுவதற்கு மென்பொருள் உள்ளது. இருந்தபோதும் LDAP காலதாமதமின்றி தற்காலிகமாக தன்னை அதனுள் பொருத்திக்கொள்வதில்லை. X.500 சர்வர்கள் LDAP க்கும் ஆதரவு தரலாம்.  
அதுபோலவே முதலில் தரவு சேமிப்புகளில் பிற வகைகளில் வைக்கப்பட்டிருந்த தரவு, சில சமயங்களில் LDAP கோப்பகங்களுக்கு நகர்த்தப்படும். எடுத்துக்காட்டாக யுனிக்ஸ் பயனர் மற்றும் குழுத் தகவலை LDAP இல் சேமிக்கலாம். மேலும் அதை PAM மற்றும் NSS கலங்களின் வழியாக அணுகலாம். உறுதிப்பாடிற்காக LDAP பெரும்பாலும் பிற சேவைகள் மூலம் பயன்படுத்தப்படுகிறது.
# லைட்வெயிட்டு டைரக்டரி ஆக்சஸ் புரோட்டோக்கால்

## பயன்பாடு

### பெயர் அமைப்புமுறை

ஒரு LDAP சர்வர், கோரிக்கைகளுக்காக பிற சர்வர்களுக்கு மேற்கோள்களை திருப்பி அனுப்புவதில் இருந்து சர்வர் அதனுள்ளே பணியாற்றவோ/பணிசெய்யவோ முடிவதில்லை. LDAP நுழைவுகளுக்கான பெயர் அமைப்புமுறை தேவைப்படுகிறது. அதனால் ஒருவரால் கொடுக்கப்படுள்ள DN உடைமையாக்கியிருக்கும் சர்வரை கண்டுபிடிக்க இயலுகிறது. டொமைன் நேம் சிஸ்டத்தில் (DNS) இதைப் போன்ற அமைப்புமுறை ஏற்கனவே இருப்பதில் இருந்து சர்வர்களின் உயர்நிலைப் பெயர்கள், அவை X.500 இல் செய்வது போல் போலி DNS பெயர்களைக் கொண்டுள்ளன.  
ஒரு நிறுவனம் example.org என்ற டொமைன் பெயரைக் கொண்டிருந்தால் அதன் உயர்நிலை LDAP நுழைவு பொருத்தமாக DNஐக் கொண்டிருக்கும் <code>dc=example,dc=org</code> (*dc* என்பது டொமைன் ஆக்கக்கூற்றை நினைவில் கொள்கிறது). LDAP சர்வரானது ldap.example.org எனப் பெயரிடப்பட்டிருந்தால் அந்த நிறுவனத்தின் உயர்நிலை LDAP URL <code>ldap://ldap.example.org/dc=example,dc=org</code> என்று இருக்கும்.  
உயர்நிலைக்கு கீழே, அதன் நுழைவுப்பெயர்கள், பொதுவாக DNS பெயர்களைக் காட்டிலும் நிறுவனங்களின் உட்புற அமைப்புமுறை அல்லது தேவைகளை எதிரொலிக்கும்.
# லைட்வெயிட்டு டைரக்டரி ஆக்சஸ் புரோட்டோக்கால்

## சொல்லியல்

LDAP சொல்லியலானது ஒருவரால் எளிதில் கையாள இயலாததாக இருக்கிறது. அவற்றில் சில தவறாய் புரிந்துகொள்ளுதல் காரணமாகும். பிற எடுத்துக்காட்டுகளாவன அதன் வரலாற்று துவக்கத்தின் காரணமாக அமைந்தது. மற்றவை X.500 அல்லாத சேவைகளுடன் பயன்படுத்தும் போது ஏற்படுகிறது. அதுவே மாறுபட்ட சொல்லியலாக பயன்படுத்தப்படுகிறது. எடுத்துக்காட்டாக "LDAP" சில சமயங்களில் நெறிமுறைகளை மேற்கோளிடுவதற்குப் பயன்படுகிறது. பிறநேரங்களில் நெறிமுறை மற்றும் தரவை மேற்கோளிடப் பயன்படுகிறது. ஒரு "LDAP கோப்பகம்" ஒரு தரவாகவோ அல்லது அணுக்க முனையாகவோ இருக்கலாம். ஒரு "கற்பிதமானது" கற்பித வகையாகவோ அல்லது கோப்பகத்தின் ஒரு கற்பிதத்தின் உட்பொருள்களாகவோ அல்லது ஒரு கற்பித விவரமாகவோ இருக்கலாம் (*ஆப்ஸன்ஸுடன்* கற்பித வகை). ஒரு "அடையாளமற்ற" மற்றும் ஒரு "அதிகாரப்பூர்வமற்ற" கட்டு எனபது மாறுபட்ட கட்டு முறைகளாகும். இவை இரண்டும் அடையாளமற்ற அதிகாரப்பூர்வமான நிலையைக் கொணர்கிறது. அதனால் இரண்டு வரையீடுகளும் இரு மாற்று வடிவங்களுக்காகப் பயன்படுத்தப்படுகிறது. "uid" கற்பித்தலானது எண்குறியீடு பயனர் IDகளைக் காட்டிலும் பயனர் பெயர்களைக் கண்டிப்பாக வைத்திருக்கிறது.
# மந்திரா பேடி

**மந்திரா பேடி** (*Mandira Bedi*, பிறப்பு: ஏப்ரல் 1972) ஒரு இந்திய பாலிவுட் நடிகையாவார். இவர் ஒரு விளம்பர அழகியும் தொலைக்காட்சி வழங்குனரும் ஆவார். அவரது 20 வயதுக்கு முன்பு இந்தியாவின் தேசிய அலைவரிசையான தூர்தர்ஷன்னில் ஒளிபரப்பப்பட்ட 1994 ஆம் ஆண்டு தொலைக்காட்சி தொடர் சாந்தியில் தலைமைப்பாத்திரம் ஏற்று நடித்ததால் புகழ்பெற்றார்.
# மந்திரா பேடி

## ஆரம்பகால வாழ்க்கை

மந்திரா பேடியின் பிறப்பிடம் மும்பையாகும். இந்தியா-பாகிஸ்தான் எல்லையில் இருந்து 11 கிலோமீட்டர்களில் உள்ள பஞ்சாபின் ஒரு நகரமான பஸ்ஸில்காவின் காட்ரி குலத்தை அவரது பரம்பரையின் மூலமாகக் கொண்டுள்ளார். மும்பையின் கேத்ட்ரல் அண்ட் ஜான் கொனான் பள்ளியில் அவர் கல்வி பயின்றார்.
# மந்திரா பேடி

## தொழில் வாழ்க்கை

"சாந்தி" தொலைக்காட்சி தொடர் மூலம் அவர் நட்சத்திரமாக மாறிய பிறகு 1995 ஆம் ஆண்டு திரைப்படம் *டில்வாலே துல்கர்னியா லே ஜெயங்கே* யில் ஒரு துணைப்பாத்திரத்தில் தோன்றினார். மேலும் பிரபலமான இந்திய நாடகமான *கியோன்கி சாஸ் பி கபி பாஹ் தி* இல் "மோனா" என்றழைக்கப்பட்ட "மந்திரா" முக்கிய வில்லி பாத்திரம் ஏற்று நடித்தார்.
# மந்திரா பேடி

## சொந்த வாழ்க்கை

14 பிப்ரவரி 1999 அன்று இந்தியத் திரைப்பட இயக்குனரான ராஜ் கவுஷல்லை மந்திரா பேடி திருமணம் செய்துகொண்டார். இவர்கள் பந்திராவின் மும்பைப் புறநகர்ப் பகுதியில் வாழ்ந்து கொண்டிருக்கின்றனர்.
# டெர்மினேட்டர் சால்வேசன்

***டெர்மினேட்டர் சால்வேஷன்*** (*Terminator Salvation*) என்பது 2009 ஆம் ஆண்டு வெளியான அமெரிக்க இராணுவ அறிவியல் புனைகதை அதிரடித் திரைப்படமாகும். இது டெர்மினேட்டர் தொடர் வரிசையில் வெளிவந்த நான்காவது பாகமாகும். இது டெர்மினேட்டர் 3: ரைஸ் ஆப் த மெஷின்ஸ் (2003) படத்தின் தொடர்ச்சியாக வெளியானது. இதை மெக்ஜி என்ற இயக்குநர் இயக்கியிருந்தார். ஜான் பிரான்காடோ மற்றும் மைக்கேல் பெர்ரிஸ் படத்தின் திரைக்கதையை எழுதினர். ஆர்னோல்டு சுவார்செனேகர் இடம்பெறாத ஒரே *டெர்மினேட்டர்* படம் இதுவேயாகும். இருப்பினும் அவரது தோற்றம் சுருக்கமாக எண்ணிம முறையில் தோன்றுகிறது. அதற்கு பதிலாக, இதில் கிரிஸ்டியன் பேல் மற்றும் சாம் வோர்திங்டன் ஆகியோருடன் அன்டன் யெல்சின், மூன் பிளட்குட், பிரைஸ் டல்லாஸ் ஹோவர்ட், காமன், மைக்கேல் ஐயன்சைட் மற்றும் ஹெலினா போன்ஹாம் கார்ட்டர் ஆகியோரும் நடித்திருந்தனர்.
# டெர்மினேட்டர் சால்வேசன்

## கதைக்கரு

முந்தைய பாகங்களைப் போலன்றி, *சால்வேஷன்* என்பது 2018 ஆம் ஆண்டில் அமைக்கப்பட்ட ஒரு பிந்தைய அபோகாலிப்டிக் படமாகும். இது ஸ்கைனெட்டின் இயந்திர வலையமைப்பிற்கும் மனிதகுலத்திற்கும் இடையிலான போரில் கவனம் செலுத்துகிறது. ஏனெனில் உலகின் இராணுவங்களின் எச்சங்கள் ஸ்கைனெட்டுக்கு எதிராகப் போராட எதிர்ப்பை உருவாக்க ஒன்றிணைந்துள்ளன. பேல், எதிர்ப்புப் போராளி மற்றும் மையக் கதாபாத்திரமான ஜான் கானரை சித்தரிக்கிறார். அதே நேரத்தில் வொர்திங்டன் சைபோர்க் மார்கஸ் ரைட்டை சித்தரிக்கிறார். யெல்சின் இளம் கைல் ரீஸாக நடிக்கிறார். இந்த கதாபாத்திரம் முதன்முதலில் 1984-இல் வெளியான த டெர்மினேட்டர் திரைப்படத்தில் அண்டோன் யெல்சின் நடித்திருந்த இளவயது கைல் ரீஸ் பாத்திரமும் இத்திரைப்படத்தில் அறிமுகப்படுத்தப்பட்டது. அதேபோல் T-800 மாடல் 101 டெர்மினேட்டரின் துவக்கமும் இதில் சித்திரிக்கப்பட்டது.
# டெர்மினேட்டர் சால்வேசன்

## தயாரிப்பு

சிக்கலான முன் தயாரிப்புக்குப் பிறகு, ஹால்சியான் நிறுவனம் ஆண்ட்ரூ ஜி. வஜ்னா மற்றும் மரியோ கஸ்ஸரிடமிருந்து உரிமைகளைப் பெற்றது. மேலும் பல எழுத்தாளர்கள் இப்படத்தின் திரைக்கதையில் பணியாற்றினர். படப்பிடிப்பு மே 2008 இல் நியூ மெக்சிகோவில் தொடங்கி 77 நாட்கள் நடைபெற்றது.